GiliGold/VAD_KnessetCorpus huggingface dataset:
שי סופר: אני רוצה להתייחס לנהגי הספיישל ולהסביר דבר אחד: נהג ישראלי ממוצע מבצע נסועה של כ-17 אלף קילומטר בשנה.
שי סופר: נהג מונית ממוצע מבצע נסועה של כ-80 אלף קילומטר בשעה.
שי סופר: זאת אומרת שהוא מבלה על הכביש הרבה יותר מאותו נהג ישראלי.
שי סופר: לכן אנחנו חייבים להתייחס בכובד ראש להיבטים של שכרות אצל נהגי מוניות.
שי סופר: גם לכם כארגון כדאי מאוד לאמץ את רוח החוק.
שי סופר: זה נכון מאוד להתייחס בצורה מאוד מיוחדת לנהגים מקצועיים מכיוון שיש עלייה בצורה כל כך ניכרת ואקספוננציאלית, כפי שאמרתי, בנושא תאונות הדרכים.
אופיר אקוניס: עורך הדין שי גלעד ואחר כך יהודה בר-אור.
שי גלעד: אדוני היושב ראש, אני משמש כבר שבע שנים יושב ראש ועדת התעבורה בלשכת עורכי הדין.
שי גלעד: הייתי מגיע לוועדת הכלכלה כדי להביע עמדה לעומתית.
שי גלעד: אבל היום אני מגיע בפעם הראשונה כדי לתמוך בחוק.
שי גלעד: אני סבור שהחוק הזה לא בא להחמיר, כמו ההערה קודם מכיוון ספסלי חברי הכנסת, אלא בא להבהיר מה שהיום לא ברור כלל ועיקר.
שי גלעד: היום לחוק יש מסר דו-משמעי: בעצם לפי החוק, מותר לנהוג ולשתות עד כמות מסוימת.
שי גלעד: הכמות הזאת נעה ונדה בין בתי המשפט השונים לאור פסקות שונות שאנחנו ערים להם השכם והערב.
שי גלעד: פעם אנחנו מגיעים ל-240, אחר כך אנחנו מגיעים ל-400, יורדים ל-290, וכנראה, נכונו לנו מספרים כאלה ואחרים כשהמסר הוא דו משמעי – מותר לשתות ולנהוג.
שי גלעד: התיקון הזה מוסר מסר חד משמעי שאי אפשר לנהוג ולשתות יחדיו.
שי גלעד: עם סטייה מסוימת.
שי גלעד: אנחנו כבר הצענו לפני כשנה וחצי, ואני שמח שבסופו של דבר זה בא לידי ביטוי גם בתיקון בהצעה המקורית.
שי גלעד: הייתי שמח אם גם ההערה הבאה שלי לא הייתה מונעת את המשך התהליך ואת חיקוקו המהיר של החוק הזה, כי לעניות דעתנו, החוק הזה צריך להיות שווה לכולם.
שי גלעד: ההבחנות בין סוגי נהגים שונים, גילאים שונים, בעלי מקצוע שונים אינה במקומה.
אופיר אקוניס: טוב, זאת הייתה הצעת- -
שי גלעד: אני יודע, זאת הייתה ההצעה המקורית שכללה רשימה יותר ארוכה.
חמד עמאר: אנחנו מקווים שבעתיד נצליח לעשות את זה.
שי גלעד: אלינו כסנגורים מגיעים לא מעט, ואפילו הרבה נאשמים שעברו את גיל 24, ואינם נהגים מקצועיים.
שי גלעד: כך שבסופו של דבר ההבחנה נראית לא ברורה.
שי גלעד: אבל אם ההבחנה הזאת תמנע את המשך חיקוקו של החוק והעברתו המהירה למליאה אני לא עומד עליה.
שי גלעד: בכל אופן אני מאיץ בכם לסיים את ההליך הזה; הוא יפתור המון סימני שאלה שעומדים כרגע באוויר.
אופיר אקוניס: יהודה בר-אור, בבקשה.
יהודה בר-אור: נשמע פה כאילו אנחנו כנהגים מקצועיים, נהגי מוניות ונהגי רכב ציבורי משלים כמו שאני טוען כל הזמן, מתנגדים לחוק.
יהודה בר-אור: אנחנו לא מתנגדים לחוק, אנחנו קודם כול אומרים שאנחנו שווים בדיוק לכל אזרח שנוהג בפרייבט שלו ומסיע בדרך כלל איתו את אשתו ואת בני משפחתו.
יהודה בר-אור: יש לו אחריות לא פחות מהאחריות של נהג מונית ואפילו יותר.
יהודה בר-אור: כנהגי מונית אנחנו ערים לכל אחד שעולה שיש לו הצורך להגיע בשלום הביתה.
יהודה בר-אור: אבל – יש פה ה"אבל" הגדול ביותר – שכל פעם אנחנו נכנסים להגדרה לא נכונה בתוך הנושא הזה.
יהודה בר-אור: אם ההגדרה הזאת לא תיפסק אנחנו מתנגדים לכל החלטה שתצא היום מפה.
יהודה בר-אור: אבל אם ההחלטה תהיה שאנחנו רכב ציבורי משלים, ואנחנו מקבלים עלינו את כל - -
אופיר אקוניס: עורכת הדין ראובני תתייחס לזה תכף.
יהודה בר-אור: - - - אנחנו בטח לא רוצים להיות חריגים.
אופיר אקוניס: זה יהיה חייב להיות עקבי.
אופיר אקוניס: לא יכול להיות שבחוק אחד הם יהיו, ובחוק אחר הם לא יהיו.
אופיר אקוניס: יהודה בר-אור: - - להגיד לי שבכביש אגרה אני לא יכול לנסוע כי אני מונית ספיישל, ופה אומרים - -
אופיר אקוניס: תכף עורכת הדין ראובני תתייחס.
יהודה בר-אור: - - - כשאתה מסיע בן אדם אחד אתה לא בהגדרה של כל אחד, אלא נהג נפרד.
יהודה בר-אור: לא מסתדרים בתוך העניין.
יהודה בר-אור: הדוקטור ממשרד הבריאות בא לפה וזרק סיסמה בכל העולם – לי יש לי נתונים הפוכים משלו.
יהודה בר-אור: בהרבה ארצות כן יש הבדל בין נהג ציבורי.
יהודה בר-אור: שם נהג ציבורי מוגדר כנהג ציבורי ומתייחסים אליו כנהג ציבורי ולא פעם ככה ופעם ככה- -
אופיר אקוניס: אין ספק שאת העניין הזה צריך להסדיר.
יהודה בר-אור: - - תתקנו את העניין הזה, לא נתנגד; לא תתקנו, אנחנו מתנגדים.
אופיר אקוניס: אורי הכהן, בבקשה.
אורי הכהן: אני נציג משרד החינוך ממחוז תל-אביב.
אופיר אקוניס: סליחה רגע, מצטרפים אלינו תלמידי כיתה י"ב מתיכון "היובל" בהרצליה.
אופיר אקוניס: מה יש היום, יום המחויבות הלאומית לבטיחות בדרכים או יום הדמוקרטיה, או גם וגם?
אורי הכהן: זה ממש בזמן.
אורי הכהן: אני רוצה להעלות נקודה עקרונית.
אורי הכהן: מעבר לכך שאני משמש הממונה על החינוך התעבורתי במחוז תל-אביב, אני גם בסיירת האופנועים הארצית, ואני גם בודק אלכוהול.
אורי הכהן: רוב הנהגים שאני בודק הם בני נוער, ולכן צריך להחמיר.
אורי הכהן: אתם שכחתם נקודה עקרונית: הקשר בין אלימות לבין אלכוהול – 70% ממקרי הדקירות היו בגלל אלכוהול.
אורי הכהן: לכן צריך להחמיר.
אורי הכהן: אני שמח שנכנסו לכאן תלמידים – לא לשכוח את הקשר הזה.
אורי הכהן: תודה.
אופיר אקוניס: יוסי, בבקשה.
יוסי ג'יבלי: אני רק רציתי להגיד שדבריי לא הובנו נכון.
יוסי ג'יבלי: אני לא אמרתי שלא צריך להעלות, אני פשוט שאלתי מה זה יעזור, ולמה.
יוסי ג'יבלי: לא שלא צריך, רציתי לדעת כי פה זה לא היה מובן בדף שהציבו לפניי.
יוסי ג'יבלי: רציתי לדעת והבנתי.
יעקב אדרי: הבנו אותך מצוין.
רוברט אילטוב: דרך אגב, מותר לו להציג את הדעה של הנוער.
אופיר אקוניס: נכון, אין על זה ויכוח.
אופיר אקוניס: בבקשה, אורי אסטליין, ראש תחום אכיפת החוק ברשות הלאומית למלחמה בסמים ואלכוהול.
אורי אסטליין: אני רוצה להביע את עמדת הרשות שדנה בנושא הזה אחרי הישיבה הקודמת והגיעה להחלטה שיש לקבל את החוק פה-אחד ללא פריבילגיות לגוף כזה או אחר.
אורי אסטליין: כלומר אין יוצאים מן הכלל.
אורי אסטליין: החוק הזה מקיף ומיטיב עם כל אלה שאמורים להסיע אנשים.
אורי אסטליין: תודה.
אופיר אקוניס: עורך הדין בן-עמי, בבקשה.
ערן בן-עמי: אני מצטרף לדעתו של חברי, אני מברך על הצעת החוק.
ערן בן-עמי: אבל אני זוכר שבפעם הקודמת שדנו בהצעת החוק הזאת היא באה מיד לאחר הצעת חוק לתיקון פקודת התעבורה מס' 87 – חזקת אמינות למכשיר אכיפה.
ערן בן-עמי: בלי לקבוע חזקת אמינות למכשיר אכיפה אני לא סבור שיש מקום להמשיך עם הצעת החוק הזאת כי אז ניצור שוב אותה סיטואציה שיש עכשיו: בתי משפט שונים פוסקים פסיקות שונות.
ערן בן-עמי: רק ביום חמישי ראינו איזה ספין תקשורתי היה בערוץ 10- -
אופיר אקוניס: סגן ניצב שני התייחס לזה.
חמד עמאר: בית המשפט מתייחס לינשוף או לא מתייחס אליו?
חמד עמאר: מתייחס לינשוף.
ערן בן-עמי: ייקח לי שעה וחצי לתת לך תשובה חצי מדויקת.
אופיר אקוניס: לא נפתח את הוויכוח הזה, כי יהיה פה דיון נפרד, לבקשתו של השר לביטחון הפנים בנושא הזה.
ערן בן-עמי: הבעיה היא שתיקון 87 שעדיין לא בא לעולם בעניין חזקת אמינות הוא דבר שבלתו אין; שום הצעת חוק שקשורה באלכוהול, לטעמי, לא יכולה להתקדם הלאה.
חמד עמאר: אז בוא נטיל שתייה חופשית.
חמד עמאר: למה שבית המשפט יבוא לבדוק?
ערן בן-עמי: אני לא אומר את זה.
ערן בן-עמי: אני נגד נהגים שיכורים, ואני בעד החמרה- -
חמד עמאר: היום יש ינשוף, ובית המשפט מתייחס לזה.
חמד עמאר: אנחנו ממשיכים- - - אנחנו מכבדים את בית המשפט- -
אופיר אקוניס: חבר הכנסת חמד עמאר, אני חושב שבחדר הזה יש קונצנזוס מלא שבעיית האלכוהול שהחריפה במדינת ישראל, בוודאי בשני העשורים האחרונים, היא בעיה שצריך לטפל בה טיפול שורש, והחוק שלך הוא חלק מזה.
אופיר אקוניס: בכך אני עונה לך, יוסי.
אופיר אקוניס: רציתי לקרוא לך "מר ג'יבלי", אבל אתה כל כך צעיר, שלא נבגר אותך ונקרא לך "מר".
אופיר אקוניס: אתה צודק, זה גם הסברה, זה גם חינוך, זה גם חוקים חדשים ואפילו זה לא מספיק כי הבעיה הזאת החמירה.
אופיר אקוניס: אתה יודע, כשמנהיגות מזהה בעיה היא צריכה להתמודד איתה, לא לחמוק ממנה.
אופיר אקוניס: זאת בעיניי הישיבה הזאת.
אופיר אקוניס: לדעתי, גם אתה הבנת בסוף שזה הכי חשוב.
ערן בן-עמי: אני מברך על הצעת החוק שלך.
ערן בן-עמי: זה דבר חשוב, נכון וחכם.
ערן בן-עמי: יחד עם זאת אם אנחנו לא יודעים שאותם נהגים שיכורים הם באמת שיכורים אנחנו בבעיה.
ערן בן-עמי: כי אז בתי המשפט- - -
חמד עמאר: דווקא החוק שלי בא להבהיר שלא שותים לפני שעולים.
חמד עמאר: בגלל זה קבענו 0.2% כדי שאם מישהו עשה את הקידוש הקטן או אכל שוקולד עם אלכוהול לא נגדיר אותו שיכור.
ערן בן-עמי: אני אסביר לך למה אני מתכוון, אתה כנראה לא מבין את דעתי.
אופיר אקוניס: בקצרה, כי את הדיון כבר קיימנו פעמים רבות.
אופיר אקוניס: לדעתי, זה הדיון הרביעי בהצעת החוק הזאת.
ערן בן-עמי: הצעת חוק לתיקון פקודת התעבורה 87 מדברת על חזקת אמינות.
ערן בן-עמי: בשלב הזה יש חזקת אמינות מכוח החוק בלבד, ואם אנחנו לא יודעים שמכשירי האכיפה האלה תקינים - הממל"ז והינשוף – אנחנו לא יכולים להמשיך עם הצעות החוק האלה כי זה ימשיך ליצור עומס על המערכת.
אופיר אקוניס: אני מציע שבכל העניין של הממל"ז ושל הינשוף נקיים פה דיון נפרד.
אופיר אקוניס: השר לביטחון פנים ביקש ממני לקיים אותו.
אופיר אקוניס: אינני יודע מי יקיים אותו אבל הוא יתקיים פה.
אופיר אקוניס: אילן גרודסקי, בבקשה.
אילן גרודסקי: אני מעמותת אור ירוק.
אילן גרודסקי: אדוני היושב ראש, כבוד חברי הכנסת, אני מבקש להביע תמיכה בעמדה המחמירה של החוק ללא סייגים והקלות, ולהזכיר שהפרלמנטים המתקדמים ביותר בעולם בשנתיים האחרונות הורידו את רף האלכוהול בנהיגה במדינות שלהם למטה מ-0.05% - באוסטריה, בגרמניה, ביוון, בהולנד, בספרד, באירלנד, באיטליה, בבלגיה, בקנדה ובמספר מדינות נוספות במזרח אירופה.
אילן גרודסקי: כך אנחנו היינו רוצים להצטרף למדינות המתוקנות הללו.
אופיר אקוניס: אחרון הדוברים לפני ההתייחסות שלך, הגברת ראובני, יהיה סגן ניצב שני, ראש מדור תביעות במשטרת ישראל.
אופיר אקוניס: אחר כך נקריא.
דן שני: לבד מהדברים שנאמרו לגבי הנתונים של מעורבות בתאונות, היקף השעות והשעות החריגות אני רציתי להזכיר שמוניות מסיעות בשכר, ואני מניח שהאימהות לא היו רוצות לשלוח את הילדים שלהם עם מוניות גם אם הן יודעות שלנהג המונית מותר לשתות קצת אלכוהול.
דן שני: לכן אנחנו נגד ההחרגה גם למוניות ספיישל.
דן שני: חוץ מזה אנחנו כמובן חוזרים על העמדה הקודמת שאנחנו בעד להרחיב את מעגל תחולת החוק לכלל הנהגים.
דן שני: זה גם יביא ליותר בטיחות וגם יביא לבהירות משפטית מכיוון שהנהגים יידעו שאסור להם לשתות בכלל.
דן שני: אמנם החוק יעבור בהסכמה ויותר מהר במתכונת הזאת, אבל אני מזכיר שבישיבה האחרונה נשקל להוסיף בדברי ההסבר להצעת החוק שבעתיד אמור להישקל הרחבת מעגל התחולה של החוק על כלל הנהגים.
אופיר אקוניס: המציע גם אמר את זה.
דן שני: אם אפשר לשלב את זה, זה יהיה מצוין.
אופיר אקוניס: בדברי ההסבר, אני לא יודע.
ניר ימין: אנחנו כבר אחרי קריאה ראשונה, אין דברי הסבר.
אופיר אקוניס: אבל המציע אמר את זה גם בנאום.
חמד עמאר: כן, אני הצעתי.
אופיר אקוניס: אחרונת הדוברים עורכת הדין חוה ראובני ממשרד התחבורה.
אופיר אקוניס: נעבור אחר כך להקראה.
חוה ראובני: לעניין הינשוף שנזכר פה בהקשרים שונים אני מבקשת לציין, שבית המשפט המחוזי בירושלים אישר את המכשיר, אבל רק דרש מקדם ביטחון גבוהה יותר משנהגה המשטרה, אבל נמוך יותר מזה שבית המשפט לתעבורה קובע.
חוה ראובני: אבל המכשיר בגבולות רף הביטחון והפערים שבין התוצאה שהוא נותן לבין הפערים שאפשר להעמיד לדין, הוא מכשיר תקף ונתוניו התקבלו על-ידי בית המשפט כנתונים מהימנים.
חוה ראובני: זה פסק דין שניתן בבית המשפט המחוזי בירושלים לפני כשבועיים.
חוה ראובני: אנחנו בעד לקדם את חוק חזקת אמינות למכשירי אכיפה שמונח פה בכנסת קרוב לשלוש שנים.
חוה ראובני: לגבי מוניות ספיישל.
חוה ראובני: אפשר להפנות לנציגי נהגי המוניות את אותה טענה בדבר אחיזה בחבל משני קצותיו שמופנית אליי כאשר בדיון הקודם- -
אופיר אקוניס: אל תיקחי את זה באופן אישי, זה למשרד התחבורה הישראלי.
אופיר אקוניס: זאת הטענה.
חוה ראובני: - - - בדיון בהקשר אחר בעניין תקנות נתיבים מהירים טען: "אנחנו תחבורה ציבורית".
חוה ראובני: אז פתאום פה הטענה היא שאתם לא תחבורה ציבורית, אתם כבר רכב פרטי.
יהודה בר-אור: הטענה היא לא שאנחנו לא תחבורה ציבורית.
יהודה בר-אור: אנחנו תחבורה ציבורית- - -
חוה ראובני: תרשה לי, אני לא הפרעתי לך, מר בר-אור.
אופיר אקוניס: מר בר-אור, תן לה לענות.
אופיר אקוניס: העליתם את הטענה, ואני גם יודע שיש הידברות רציפה ביניכם על העניין הזה עם מנכ"ל משרד התחבורה להסדרת הנושא.
חוה ראובני: אנחנו רואים את מוניות הספיישל ועניינית מטפלים בכל סוג של מוניות ובכל סוג של תחבורה לפי ההקשר ולפי המאפיינים שלו, לא בהחלטות גורפות ורחבות שאחר כך חוטאות לצרכים במקומות מסוימים.
חוה ראובני: לגבי כל מקום צריך לתת מענה.
חוה ראובני: כאן התפיסה המקצועית שלנו היא שמוניות ספיישל זה רכב מקצועי.
חוה ראובני: כשמישהו נוהג ברכב כאיש מקצוע תמורת שכר, אפשר וראוי לדרוש ממנו רף גבוה יותר מזה שדורשים ממי שנוהג בשירות עצמו, אגב, אקראי לצרכים הפרטיים שלו.
חוה ראובני: לכן נהגי מוניות, גם מוניות ספיישל, עוברים מכון רפואי לבטיחות בדרכים כתנאי לרישיון נהיגה ברכב.
חוה ראובני: נהגי רכב פרטי ואופנועים וכיוצא בזה – לא- -
קורני צדקיהו: אז מה אנחנו?
חוה ראובני: מר צדקיהו, אני מדברת עכשיו.
קורני צדקיהו: מה אנחנו?
חוה ראובני: אתם נהגי מוניות, ובהקשר של מוניות ספיישל אני חושבת- -
קורני צדקיהו: כתוב ברישיון- - -
חוה ראובני: - - שבהקשר הזה אין מקום להבחין ביניהם לבין מוניות השירות בגלל היותם אנשי מקצוע, בגלל היותם שעות רבות וקילומטרים רבים על הכביש ובגלל העובדה שהם עושים את זה בשכר.
חוה ראובני: זאת העמדה המקצועית שלנו, זאת הייתה גם הצעת החוק המקורית שהממשלה תמכה בה.
חוה ראובני: לגבי נהגים חדשים אני מבקשת להוסיף – בזמנו בוועדה המקצועית שהוא הזכיר הובאו גם ממצאים שמבחינה פיזיולוגית ההשפעה של אלכוהול בגילאים צעירים היא חזקה יותר- -
אופיר אקוניס: הוא אמר את זה גם בדיון הזה.
שלמה אלמוג: ולכן זאת לא החמרה.
אופיר אקוניס: זה נאמר גם בדיון הזה וגם בדיון הקודם.
אופיר אקוניס: הדבר צריך להיות מאוד פשוט.
אופיר אקוניס: אגב, הגברת ראובני, האם קווי הלילה פועלים עדיין?
חוה ראובני: אני לא יודעת, לא בדקתי את זה לקראת הדיון.
יוסי ג'יבלי: לא בערים.
יוסי ג'יבלי: אני יודע שקווי הלילה פעלו בחופש הגדול.
אופיר אקוניס: הם יכולים לפעול, זה היה הרעיון של קווי הלילה.
אופיר אקוניס: זה היה כדי שבני הנוער לא ייקחו את המכונית.
אופיר אקוניס: אמנם גם אז לא מומלץ להם לשתות כמה שהם רוצים, כמובן, מומלץ להם לשתות כמה שפחות.
אופיר אקוניס: אבל זה היה שירות זמני, חשבתי שהוא יותר קבוע.
אופיר אקוניס: כדאי לכם לשקול את ההפעלה שלהם בצורה יותר עקבית.
חמד עמאר: עדיף שילכו ללמוד בבית וילכו לישון מוקדם כדי שילכו ללימודים בבוקר.
אופיר אקוניס: לא, יש סופי שבוע.
חמד עמאר: בסוף שבוע שיהיו קווי לילה.
אופיר אקוניס: לא דיברתי על אמצע השבוע.
אופיר אקוניס: בואו לא ניקח מבני הנוער את הזכות שניתנת לכל אזרח במדינה, לבלות בסוף השבוע.
פריד אברהם: אדוני היושב ראש, אני חייב הבהרה בעקבות דבריה של הגברת ראובני.
פריד אברהם: שלא ייווצר הרושם שנהגי מוניות הם נגד החוק.
פריד אברהם: שלא ייווצר בכלל הרושם שאנחנו דוגלים בלשתות ולהשתכר.
פריד אברהם: אנחנו מתריעים ומתריעים, אנחנו בעד החוק.
פריד אברהם: אנחנו הערנו הערות קודמות, גם אני וגם ידידיי פה, שאצלכם לא תמיד השירות והספיישל הולכים כתחבורה ציבורית.
פריד אברהם: על זה הערנו, לא על משהו אחר.
פריד אברהם: אנחנו נגד שתייה, נקודה.
חמד עמאר: כל הכבוד לך.
אופיר אקוניס: תודה, אני מאוד מודה לך, מר פריד.
אופיר אקוניס: חבר הכנסת אדרי הוא אחרון הדוברים ואחר כך נקריא את החוק ונעביר אותו.
יעקב אדרי: אדוני היושב ראש, הנושא עניין אותי אז נכנסתי כי הוא מאוד חשוב לכולנו.
יעקב אדרי: יש שתי בעיות בחקיקה של חבריי.
יעקב אדרי: אני קודם כול מברך אתכם, אבל יש בעיה שאין החמרה בענישה, אלא משאירים את זה לעתיד לבוא.
יעקב אדרי: שנית אני לא מבין למה לא כללנו את כולם.
יעקב אדרי: כשעושים את הניתוח של כל הנהגים רואים שגם בקרב הצעירים יש בעיה חמורה מאוד, וגם המבוגרים כשהם שותים הם גורמים לתאונות.
יעקב אדרי: אני לא מבין למה עשו את הקטגוריה הזאת שזה מתחת לגיל 24, נהג חדש.
יעקב אדרי: זה צריך לחול על כולם חד וחלק.
אופיר אקוניס: הדבר עלה וגם ניתנה תשובה מפי המציעים ששניים מהם נמצאים כאן.
יעקב אדרי: אז בוא נתחיל עכשיו עם זה.
יעקב אדרי: בעוד חצי שנה-שנה שיהיו הרבה תאונות נבוא שוב לפה.
אופיר אקוניס: חמד, אתה רוצה להשיב על זה?
חמד עמאר: אחרי ההקראה אני אסכם את הנושא הזה.
אופיר אקוניס: היועץ המשפטי לוועדה.
אופיר אקוניס: ברגע שהוסכם עם המציע וגם נהגי המוניות צריכים לעמוד ב-0.2%, אז אפשר לקיים את התפיסה שעל-פיה אתם הצעתם לי – וכך גם אמרה הגברת ראובני והרשות הלאומית לבטיחות בדרכים, משרד החינוך והמשטרה – שאי אפשר להחריג לחלוטין אפילו מבחינה חוקתית את מוניות הספיישל, כפי שדובר פה בישיבות הקודמות, אבל 0.2% מספק אתכם.
יהודה בר-אור: רצינו שזה יחול על כולם.
יהודה בר-אור: אנחנו לא רוצים להיות חריגים בנושא השתייה.
אופיר אקוניס: ברור, אוקיי.
אופיר אקוניס: היועץ המשפטי, בבקשה.
אופיר אקוניס: נא להקריא את החוק ונצביע.
ניר ימין: ברשותך, אדוני היושב ראש, מאחר שנציגי הסנגוריה הציבורית לא נמצאים כאן היום, ובפעם הקודמת בדיונים לקראת הכנת הצעת החוק לקריאה הראשונה הם העלו סוגיה שיכול להיות שכדאי שתונח על שולחן לפני הוועדה בעניין קביעת ענישה שונה לעבירה הזאת.
ניר ימין: מאחר שהיום על עבירת השכרות יש שורה של עונשים, החל מפסילת מינימום, שנתיים מאסר, פסילה שלישית בעבירות מסוימות שגוררת פסילת רישיון נהיגה וכולי, הציעו – ולדעתי, זה גם עלה בוועדה המקצועית שדנה בכך במשרד התחבורה והבטיחות בדרכים – לקבוע מדרג מסוים של ענישה.
ניר ימין: אני לא יודע אם דובר דווקא על העבירה הזאת, אבל לקבוע מדרג מסוים מאחר שאם אנחנו מוציאים את הנהגים החדשים ואת הנהגים הצעירים עד גיל 24, מדובר בסטנדרט של זהירות, של התנהגות מקצועית.
ניר ימין: השאלה היא האם אנחנו חייבים ליצור אותה כעבירה פלילית כי זה מה שאנחנו עושים בפקודה.
ניר ימין: לדעתי, היא דומה יותר לסטנדרט התנהגותי ופחות לעבירה פלילית במהות שלה.
ניר ימין: השאלה היא האם כדאי ליצור ענישה שונה או להשאיר את העונשים שקבועים היום בפקודת התעבורה לגבי מי שנתפס שיכור גם בשיעורים הקבועים היום – 240 ו-50 בהתאמה.
אופיר אקוניס: מיד נשמע את מציע החוק.
חמד עמאר: הצעת החוק באה להעביר מסר שלא שותים.
חמד עמאר: ברגע שעושים מדרג לענישה אני בעצם אומר, אתה יכול לשתות קצת כי הענישה תהיה פחותה.
חמד עמאר: אני נגד ההצעה של הסנגוריה הציבורית; לדעתי, כולם צריכים להבין שכששותים לא עולים על ההגה.
חמד עמאר: זה המסר הברור שלנו, ואנחנו לא מוכנים להחריג אותם בענישה.
חמד עמאר: העונש יהיה זהה.
יעקב אדרי: לא שמעתי נימוק למה לא כוללים את כולם בחוק הזה.
חמד עמאר: עכשיו אנחנו רוצים להתייחס לקבוצה הראשונה של נהגים מקצועיים ונהגים צעירים כי גם מבחינת הסטטיסטיקה שקיבלתי הם מעורבים יותר בתאונות הדרכים.
חמד עמאר: לכן אנחנו החרגנו את הקבוצה הזאת והחלטנו שעליה נחיל את החוק.
חמד עמאר: אני מאמין שבעתיד תהיה הצעת חוק להחיל את החוק על כולם- -
אופיר אקוניס: אתה הודעת שאתה עומד לעשות את זה.
חמד עמאר: בחלק גדול מהמקומות בעולם כששותים לא עולים על ההגה, ואני רוצה שזה יהיה גם בארץ.
חמד עמאר: אבל קודם כול נחיל על הקבוצה שיש סיכוי גדול שהיא תהיה מעורבת בתאונות דרכים ונקדם את החוק עכשיו, ואולי נמנע תאונות דרכים עתידיות בגלל שתייה.
אופיר אקוניס: אתה צודק, זה הדבר העיקרי גם של היום הזה שהוא יום המחויבות הלאומית לבטיחות בדרכים.
אופיר אקוניס: זה מאוד פשוט.
אופיר אקוניס: אני לא יודע מי קלע לסיסמה הטובה כל כך הזאת: "אם שותים, לא נוהגים".
אופיר אקוניס: אגב, לא שוטים ב-ט', שותים ב-ת'.
קריאה: אם תשתה תהיה שוטה.
אופיר אקוניס: אפשר גם לשכלל את השתייה הזאת.
ניר ימין: הצעת חוק לתיקון פקודת התעבורה (מס' 97) (ריכוז אלכוהול שונה לנהגים מסוימים בבדיקת שכרות), התש"ע–2010 מאחר שנהגי מוניות הספיישל ייכללו בהצעת החוק סעיף 1 יימחק – אין צורך להגדיר רישיון לנסיעת שירות כי משתמשים בו לאחר מכן.
ניר ימין: לכן סעיף 1 יימחק, אנחנו לא צריכים אותו יותר, לפי החלטת הוועדה.
שלמה אלמוג: נהג שמוביל חומרים מסוכנים?
אופיר אקוניס: האם הוא נהג מקצועי?
שלמה אלמוג: הוא יכול להיות נהג לא מקצועי, אבל מוביל חומרים מסוכנים.
אופיר אקוניס: נראה מה לגבי ההגדרה החוקית.
שלמה אלמוג: אנחנו דיברנו על זה בזמנו- -
אופיר אקוניס: אז בוא נשמע את התשובה, אולי הוא נכנס בהגדרות.
ניר ימין: אם הוא עושה את זה במהלך העבודה שלו אני מניח שהוא ייכנס להגדרה של רכב של ציוד עבודה.
שלמה אלמוג: למה שלא נעביר את זה כמסר ברור וחד לציבור?
אופיר אקוניס: זה לא מפריע.
אופיר אקוניס: מה את אומרת, הגברת ראובני?
אופיר אקוניס: אם הוא נכנס להגדרות הללו אז אין בעיה.
חוה ראובני: ברוב הגדול של המקרים הוא ייכנס להגדרות של נהג רכב מסחרי שמשקלו הוא 3,500 קילוגרם.
חוה ראובני: ברוב המקרים הוא יהיה שם.
אופיר אקוניס: מצוין, אז לא צריך.
אופיר אקוניס: ד"ר אלמוג, אם כך הדבר בא לידי ביטוי בנוסח הנוכחי שהקריא היועץ המשפטי.
אופיר אקוניס: הערות נוספות, חברים, לפני שאני מעמיד הכול להצבעה.
שלמה אלמוג: חומרים מסוכנים אפשר להעביר גם ברכב פחות מ-3.5 טון.
חוה ראובני: עקרונית הובלת חומרים מסוכנים כפופה להיתר על-פי חוק, וברכבים שמקבלים עליהם רישיון מוביל.
חוה ראובני: זה מוסדר בצורה אחרת.
אופיר אקוניס: יש לו גם תמרון אחר.
אופיר אקוניס: חברים, אני רוצה להעמיד להצבעה את תיקון שני הסעיפים.
לאה ו רון: חבר הכנסת יעקב אדרי יצביע במקום חבר הכנסת ישראל חסון.
אופיר אקוניס: הצבעה בעד הצעת החוק– רוב נגד – אין נמנעים – אין הצעת החוק נתקבלה.
אופיר אקוניס: אנחנו מאשרים את החוק עם השינויים לקריאה השנייה והשלישית.
אופיר אקוניס: המסר הוא פשוט: סעו בזהירות בכל מצב.
אופיר אקוניס: היום המחויבות הלאומית לבטיחות בדרכים.
חמד עמאר: אני רוצה להודות ליושב ראש הוועדה על הבאת החוק ביום המיוחד הזה.
חמד עמאר: אני מאמין שנצליח להביא אותו למליאה כמה שיותר מהר ונחסוך בפגיעה בחיי אדם.
צחי הנגבי: אדוני יושב-ראש הכנסת, גברתי יושבת-ראש האופוזיציה, היושב-ראש המיועד יש לנו חברי כנסת רבים ויושבי-ראש ועדה לדורותיהם: יצחק וקנין, כרמל שאמה, אמנון כהן.
<לאה ורון: וחבר הכנסת חסון.
צחי הנגבי: ישראל חסון, נכון.
צחי הנגבי: גם אני בתחושה של נוסטלגיה כי גם אני זכיתי לכהן בין השנים 1992 ל-1996 עם אותו צוות: עם לאה ועם אתי.
צחי הנגבי: אני חושב שאתי אז הגיעה לוועדה לראשונה כיועצת משפטית של הוועדה.
צחי הנגבי: אז יש לנו גם נוסטלגיה וגם אנחנו מתעתדים בדקות הקרובות לבחור באמת את אחד מחברי הכנסת המנוסים, השר לשעבר, שבא מהתחום הרלוונטי לעבודת הוועדה וללא ספק יעשה חיל.
צחי הנגבי: אני אקרא את ההודעה ואז יושב-ראש הכנסת ויושבת-ראש האופוזיציה בוודאי ירצו לברך.
צחי הנגבי: בהתאם להוראות סעיף 106 (א)(1) לתקנון הכנסת, ועדה תבחר יושב-ראש מבין חבריה לפי המלצת ועדת הכנסת.
צחי הנגבי: ועדת הכנסת ממליצה בפני ועדת הכלכלה לבחור בחבר הכנסת אבישי ברוורמן לכהן כיושב-ראש הוועדה.
צחי הנגבי: בעד אישור המלצת ועדת הכנסת – פה אחד
צחי הנגבי: אדוני היושב-ראש הכנסת, בבקשה.
יולי יואל אדלשטיין: קודם כל ברכות חמות לפרופסור חבר הכנסת אבישי ברוורמן.
יולי יואל אדלשטיין: אני חושב שסיכם כבר יושב-ראש ועדת הכנסת ואמר את הכול.
יולי יואל אדלשטיין: הוועדה הייתה אמנם גם בעבר תמיד בידיים טובות, הפעם מתווסף חוץ מהניסיון גם הפן המקצועי.
יולי יואל אדלשטיין: מותר לגלות ששמעתי אותך לא פעם בדיונים בממשלה בנושאים כלכליים ובוודאי שהניסיון שלך והידע שלך מדברים בעד עצמם.
יולי יואל אדלשטיין: כאן בוועדה, תחומי הפעילות מוכרים וידועים וגם מאוד-מאוד חשובים כי תמיד אנחנו שומעים בהקשר הכלכלי את הנושאים שעולים בוועדת הכספים, אבל גם כאן בוודאי כל מה שקשור לרפורמות המבניות, למקרו-כלכלה, לפיקוח על ענפים מסוימים, מגיע לשולחן הזה ואנחנו ללא צל ספק יודעים שהדברים יטופלו כראוי על ידך, על-ידי כל חברי הוועדה והכול כידוע לטובת הציבור בישראל, לא לצורך איזשהו דיון פנימי.
יולי יואל אדלשטיין: מילה אחרונה – לי אמנם לא יצא לכהן בוועדת הכלכלה אבל את הצוות של הוועדה כולנו מכירים מתחומי פעילות שונים בכנסת ואני חושב שעם כל הניסיון שלך, זה גם מזל גדול שצוות כזה – של יועצת משפטית, מנהלת הוועדה ושאר חברים – מצטרף אליך בעבודה הזאת.
יולי יואל אדלשטיין: יישר כוח, בהצלחה.
צחי הנגבי: גברת יחימוביץ, יושבת ראש האופוזיציה.
שלי יחימוביץ': אבישי, אני מברכת אותך לקבלת ראשות הוועדה החשובה הזאת.
שלי יחימוביץ': אתה מביא אתך שילוב של תכונות שהן כמו נולדו לנהל את הוועדה הזאת:
שלי יחימוביץ': גם ידע פרלמנטרי רב; השכלה מקרו-כלכלית שמאוד-מאוד חסרה גם למבינים בכלכלה; יכולת ניהולית, זה דבר שהוא לא חיזיון מוכר; וגם – אני חייבת לומר – יושר אישי.
שלי יחימוביץ': מעולם לא ראיתי אותך מטה את לבך לטובת שועים וחזקים ותמיד הפעילות שלך מגיעה מתוך תפיסה אידאולוגית מאוד עמוקה, מאוד מאוזנת.
שלי יחימוביץ': זה אתגר עצום, במיוחד בתקופה הזאת.
שלי יחימוביץ': ועדה מאוד-מאוד חשובה שעוסקת באמת במבנה של המשק הישראלי על כל ההשלכות שלו.
שלי יחימוביץ': אני מאחלת המון הצלחה ואני יודעת שתייצג אותנו בכבוד, את כולנו – את כל האופוזיציה ואת הכנסת כולה ובוודאי את מפלגת העבודה.
שלי יחימוביץ': אני רוצה להוסיף, לא כמעשה טכסי ולמרות שגם קודמי הזכירו את זה, שהצוות של הוועדה הזאת הוא באמת-באמת יוצא דופן: גם מנהלת הוועדה, גם היועצת המשפטית – לאה ואתי – באמת מביאות איתן כל-כך הרבה ידע וכל כך הרבה יושרה וכל כך הרבה מקצועיות שזכית.
שלי יחימוביץ': בהצלחה.
צחי הנגבי: אתה תמשיך לנהל את הישיבה.
צחי הנגבי: אנחנו הולכים למנות את אמנון.
יולי יואל אדלשטיין: למנות עוד מישהו שיבקר את הממשלה.
אבישי ברוורמן: אמנון, אולי אתה רק רוצה לומר מילה לפני שאתה עוזב?
אמנון כהן: מילה לפני שאני אעזוב, אם אפשר.
יולי יואל אדלשטיין: בלעדיו לא יתחילו בוועדה.
אמנון כהן: אני רוצה לברך, ברשות יושב-ראש הכנסת, יושב-ראש ועדת הכנסת, יושב-ראש הקואליציה, כל החברים הנכבדים, אני באמת חושב שחבר הכנסת אבישי ברוורמן, קודם כל, מביא יוקרה לכנסת באישיותו.
אמנון כהן: בהכירי אותך גם כיושב-ראש ועדת כספים לתקופה, עבדנו בשיתוף פעולה.
אמנון כהן: תמיד ראית את טובת העניין, טובת המדינה, טובת האזרח.
אמנון כהן: אני בטוח שגם כאן תעשה את השליחות שלך בצורה נאמנה ומסורה.
אמנון כהן: אני רוצה להגיד עוד משפט כי הייתי כאן יושב-ראש ועדה – יש לך כאן צוות שלא ייתן לך לעשות, חס וחלילה, טעויות.
אמנון כהן: זאת אומרת – אתה תמיד תקבל החלטה ובסוף הכרעה שהיא לטובת המשק, לטובת המדינה.
אמנון כהן: יישר כוח ללאה ואתי – באמת, אתן המנהיגות של הוועדה הזאת.
אמנון כהן: אני אומר לך שיש לך פה צוות לעניין.
אמנון כהן: בהצלחה בהמשך הדרך.
יולי יואל אדלשטיין: תתחילו לעבוד, אנחנו - - -
אבישי ברוורמן: אנחנו ממשיכים.
ישראל חסון: אבישי, אני חייב לרוץ, אז ברשותך - - -
אבישי ברוורמן: דבר.
אבישי ברוורמן: עם השב"כ אני תמיד - - -
אברהים צרצור: כולם רצים היום.
ישראל חסון: מאחר ואני אחראי על ההתראות אז אני אומר לך – אתה יודע מה ההבדל בין הספד לבין כל מסיבה לקבלה או לסיום?
ישראל חסון: שבמסיבה יש אחד שמאמין למה שאומרים עליו.
ישראל חסון: אני חותם על כל מה שנאמר עליך, על הבנות ועל הבנות שמעבר לבנות – הדוקטורה ודקלה - - -
<לאה ורון: הוא מתכוון לעידית חנוכה.
ישראל חסון: שיהיה הרבה בהצלחה.
ישראל חסון: אנחנו נהיה פה לעזור לך, להקשות עליך – כל מה שצריך לעשות.
אבישי ברוורמן: כמו שצריך.
ישראל חסון: any time, כל דבר.
ישראל חסון: תודה ובהצלחה.
דב חנין: אבישי, האם אפשר גם לדבר דקה?
דב חנין: אני רץ גם כן לדיון שיזמתי אותו.
דב חנין: אני מייצג פה קבוצה, אני מקווה, מכובדת של אנשים שהם לא חברי ועדה.
דב חנין: אני לא הייתי חבר ועדה ואני גם כנראה לא אהיה חבר ועדה - -
אבישי ברוורמן: De facto אתה תמיד תהיה - - -
דב חנין: - - אבל אני תמיד שמח להתארח בוועדה הזו כי זו ועדה חשובה ומעניינת.
דב חנין: אני מאחל לך המון הצלחה ואני גם בטוח שתצליח.
דב חנין: נאמרו עליך דברים מאוד נכונים.